VILNIAUS RAJONO SAVIVALDYBĖS TARYBA

SPRENDIMAS

DĖL AKREDITUOTĄ VAIKŲ DIENOS SOCIALINĘ PRIEŽIŪRĄ TEIKIANČIOMS SOCIALINIŲ PASLAUGŲ ĮSTAIGOMS, KURIŲ TEISINĖ FORMA NĖRA BIUDŽETINĖ ĮSTAIGA, ĮKAINIŲ NUSTATYMO

2024 m. d. Nr. T3-

Vilnius

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 15 straipsnio 4 dalimi, Lietuvos Respublikos socialinių paslaugų įstatymo 14 straipsnio 2 dalies 2 punktu, Savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo, patvirtinto Lietuvos Respublikos socialinės apsaugos ir darbo ministro 2020 m. gruodžio 8 d. įsakymu Nr. A1-1232 „Dėl Savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo patvirtinimo“, 5 punktu, Vilniaus rajono savivaldybės taryba
n u s p r e n d ž i a:

1. Nustatyti maksimalius įkainius akredituotą vaikų dienos socialinę priežiūrą teikiančioms socialinių paslaugų įstaigoms, kurių teisinė forma nėra biudžetinė įstaiga:

1.1. vaikui su negalia ir (ar) vaikui, turinčiam specialiųjų ugdymosi poreikių, ir (ar) vaikui, kuriam taikoma atvejo vadyba – 1,8 bazinės socialinės išmokos dydžio (toliau – BSI) sumą per mėnesį;

1.2. kitam vaikui – 0,9 BSI sumą per mėnesį.

2. Pripažinti netekusiu galios Vilniaus rajono savivaldybės tarybos 2024 m. sausio 22 d. sprendimą Nr. T3-2 „Dėl akredituotą socialinę priežiūrą teikiančioms socialinių paslaugų įstaigoms, kurių teisinė forma nėra biudžetinė įstaiga, įkainių nustatymo“.

3. Nustatyti, kad šis sprendimas įsigalioja nuo 2025 m. sausio 1 d.

4. Šį sprendimą skelbti Teisės aktų registre ir Vilniaus rajono savivaldybės interneto svetainėje.

Savivaldybės meras	Robert Duchnevič

Ivona Stasilovič, tel. +37052401490, el. paštas ivona.stasilovic@vrsa.lt